**apstiprinU**

Latgales Centrālās bibliotēkas vadītāja

\_\_\_\_\_\_\_\_\_\_\_\_\_\_\_J.Šapkova

2023. gada 4. oktobrī

ZIŅOJUMS

par uzaicinājumu pretendentiem piedalīties aptaujā par līguma piešķiršanas tiesībām

**„Linoleja grīdu vaskošana Latgales Centrālajā bibliotēkā un tās filiālēs”**

Identifikācijas numurs LCB 2023/04

Daugavpilī, 2023

1. **Vispārīgā informācija**
2. Iepirkuma veids – zemsliekšņa iepirkums „Linoleja grīdu vaskošana Latgales Centrālās bibliotēkā un tās filiālēs” (turpmāk – Iepirkums), identifikācijas **Nr. LCB 2023/04**
3. Pasūtītāja kontaktinformācija: Latgales Centrālā bibliotēka, reģ.nr.90000066637, Rīgas iela 22a, Daugavpils, LV-5401
4. Kontaktpersona: vadītājas vietnieks saimnieciskajā darbā Aleksejs Burunovs, tālr.29212882, e-pasts aleksejs.burunovs@lcb.lv .
5. Ziņojums publicēts Latgales Centrālās bibliotēkas tīmekļa vietnē [www.lcb.lv](http://www.lcb.lv).

**II. Iepirkuma priekšmets, apjoms, daļas un cena**

1. Iepirkuma priekšmets:Linoleja grīdu vaskošanasaskaņā ar tehnisko specifikāciju (1.pielikums).
2. Iepirkums nav sadalīts daļās. Pretendents iesniedz tikai vienu piedāvājumu.
3. Paredzamā līguma cena – līdz EUR 2850 bez PVN. Priekšapmaksa nav paredzēta.

**III. Iepirkuma līguma izpildes termiņš un vieta**

1. Iepirkums paredz iepirkuma līguma slēgšanu. Iepirkuma līgumu slēdz pēc tam, kad pieņemts lēmums par līguma piešķiršanas tiesībām.
2. Līguma izpildes termiņš ir **15 darba dienas** no līguma parakstīšanas dienas, bet ne vēlāk, ka līdz 2023. gada 1. decembrim.
3. Linoleja grīdu vaskošanas vietas: Latgales Centrālā bibliotēka, Rīgas ielā 22A, Daugavpilī; Piekrastes bibliotēka, Aveņu ielā 40, Daugavpilī, Jaunbūves bibliotēka, 18. novembra ielā 161, Daugavpilī.

**IV. Piedāvājumu iesniegšanas kārtība**

1. Piedāvājums iesniedzams līdz **2023. gada** **12. oktobrim** **plkst.10:00** personīgi pēc adreses Rīgas ielā 22A, Daugavpilī, 3.stāvā, vadītāja vietniekam saimnieciskā darbā vai pa pastu Latgales Centrālā bibliotēka, Rīgas iela 22A, Daugavpils, LV-5401 vai elektroniskā veidā uz aleksejs.burunovs@lcb.lv. Iesniedzot piedāvājumu elektroniski, piedāvājumam obligāti jābūt parakstītam ar drošu elektronisko parakstu un laika zīmogu.
2. Ja piedāvājums tiek iesniegts pēc norādītā piedāvājuma iesniegšanas termiņa beigām, tas netiek izskatīts.

**V. Prasības attiecībā uz piedāvājuma noformējumu un iesniegšanu**

1. Piedāvājums jāsagatavo latviešu valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
2. Pieteikums un finanšu/tehniskais piedāvājums jāsagatavo saskaņā ar pievienotajiem paraugiem.
3. Pēc piedāvājuma iesniegšanas termiņa beigām pretendents nevar savu piedāvājumu grozīt.
4. Pretendentu iesniegtie dokumenti pēc iepirkuma pabeigšanas netiek atdoti atpakaļ.
5. **Piedāvājumā iekļaujamie dokumenti:**
	1. Parakstīts finanšu/tehniskais piedāvājums atbilstoši 2.pielikumam, apliecinot gatavību piegādāt tehniskās specifikācijas prasībām atbilstošas preces un norādot piedāvāto līgumcenu.
	2. Piedāvātā vaskošanas līdzekļa (materiāla) ražotāja DDL (darba drošības lapa) un tehniska informācija.
6. Ja pretendenta iesniegtais piedāvājums neatbilst cenu aptaujas prasībām, tad Pasūtītājam ir tiesības noraidīt pretendenta iesniegto piedāvājumu.

**VI. Piedāvājumu vērtēšanas kritēriji un lēmuma pieņemšanas kārtība**

1. Pasūtītājs izvēlēsies cenu aptaujas prasībām pilnībā atbilstošu piedāvājumu **ar viszemāko cenu**.
2. Informācija par pieņemto lēmumu tiks publicēta Latgales Centrālās bibliotēkas tīmekļa vietnē [www.lcb.lv](http://www.lcb.lv).
3. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, pasūtītājs ir tiesīgs pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis zemāko cenu un kura piedāvājums atbilst cenu aptaujas prasībām vai pārtraukt iepirkumu, neizvēloties nevienu piedāvājumu.
4. Pasūtītājs ir tiesīgs pārtraukt iepirkumu un neslēgt iepirkuma līgumu, pamatojot savu lēmumu.

**VIII. Citi noteikumi**

1. Piedāvājuma cenā (EUR) jāiekļauj visas ar līguma izpildi saistītās izmaksas (tajā skaitā, bet ne tikai – darba samaksa, peļņa, transporta izdevumi, mehānismi, materiāli u.c.), nodokļi un nodevas; atsevišķi jānorāda PVN, ja attiecināms.

**Pielikumā:**

1. Tehniskā specifikācija;
2. Finanšu/tehniskā piedāvājuma forma.

1. PIELIKUMS

ID Nr.2023/04

**Tehniskā specifikācija**

**Vispārīgās prasības:**

1. Pakalpojums tiek sniegts ar darba veicēja personālu, materiāliem un tehnisko aprīkojumu.

2. Darba veicējs apņemas grīdu vaskošanai izmantot vienīgi attiecīgai virsmai piemērotus (atbilstošus) materiālus (līdzekļus) un starptautiskajiem standartiem atbilstošu tehnoloģiju.

3. Pretendents iesniedz grīdu vaskošanai piedāvātā materiāla ražotāja DDL (darba drošības lapu) un tehnisko informāciju, ražotāja mājaslapas adresi, kas apstiprina zemāk minētās prasības.

|  |  |
| --- | --- |
| **Nr. p.k.** | **Pasūtītāja prasības** |
| 1. | Plānotais darba apjoms:Latgales Centrālajā bibliotēkā **840 m2;**Latgales Centrālās bibliotēkas filiālē Piekrastes bibliotēkā **200 m2;**Latgales Centrālās bibliotēkas filiāle Jaunbūves bibliotēkā **90 m2.** Pasūtītājam ir tiesības samazināt plānoto darbu apjomu. |
| 2. | Pirms visu nepieciešamo darbu veikšanas telpas ir jāsagatavo darbam. Jāatbrīvo telpas no mēbelēm (izņemot grāmatu plauktus un darba letes), iekārtām, biroja tehnikas un, kur tas ir nepieciešams, jāaplīmē dekoratīvo elementu un citu priekšmetu apakšējās daļas ar papīra līmlenti, lai tās nenosmērētu. |
| 3. | Pretendentiem jāņem vērā, ka pakalpojumu sniegšana tiks pasūtīta pa daļām (arī brīvdienās un vakara laikā), pakārtojot to bibliotēkas pamatdarbības procesu nodrošināšanai, proti, lietotāju apkalpošanai. |
| 4. | Pakalpojums ietver vecās vaska kārtas noņemšanu, atbilstoši attiecīgai tehnoloģijai. |
| 5. | Katrai vaska kārtai jābūt vidēji biezi uzklātai un kārtīgi nožāvētai pirms nākamās kārtās uzklāšanas. |
| 6. | Nomazgājot vaska kārtas, obligāti aizpildīt izstaigātās vietas ar nepieciešamo vaska kārtu daudzumu, lai tās būtu vienāda izskata un vienādā spīdumā. |
| 7. | Vaska kārtas uzklāšana:* 1. Vietās, kurās ir vidēja apmeklētāju un personāla kustības intensitāte vasks tiek uzklāts 3 (trīs) kārtās;
	2. Vietās, kurās ir augsta apmeklētāju un personāla kustības intensitāte vasks tiek uzklāts 4 (četrās) kārtās.
 |
| 8. | Pēc telpu grīdas vaskošanas mēbeles, iekārtas, biroja tehnika un citi priekšmeti jānovieto telpā iepriekšējās to atrašanās vietās, jānovāc līmlente, jāsakopj telpas. |
| 9. | Pretendents veic darbus ar kvalificētu darbaspēku, tehniku, darbarīkiem un materiāliem. Darbu izpildes datums un laiks katrā objektā iepriekš obligāti tiek saskaņots ar Pasūtītāju. |
| 10. | Nepieciešamā vaska pārklājuma raksturojums:Līdzeklis ir uz akrila dispersijas bāzes zīdaini matēta grīdas pārklājuma iegūšanai, izturīgs pret spirtiem, aizsargā grīdas pret spirtus saturošu dezinfekcijas līdzekļu iedarbību, piešķir grīdai tās dabisko izskatu, veido ilgstošu aizsargkārtu, kas pasargā grīdu no ātras nolietošanas, atvieglo ikdienas uzkopšanu, samazina grīdas slīdi, nerada alerģiskumu. Sastāvā ir <5% nejonogēnās virsmas aktīvās vielas, konservējošās vielas, grīdas kopšanas komponenti, mīkstinātāji, ūdenī šķīstoši šķīdinātāji, balts pienam līdzīgs šķidrums, ph konc. 7 – 8, lietojams neatšķaidīts.Ekonomisks produkta patēriņš – ar 1l produktu iespējams pārklāt 50-60 m². |
| 11. | Darbinieku skaits, kuri veiks vaskošanas un saistītos darbus. Vismaz 2 cilvēki. |

2.PIELIKUMS

ID Nr. LCB 2023/04

**FINANŠU /TEHNISKAIS PIEDĀVĀJUMS**

**Latgales Centrālajai bibliotēkai**

Pretendents \_\_\_\_\_\_\_\_\_ *(nosaukums)* piedāvā nodrošināt cenu aptaujas “Linoleja grīdu vaskošana Latgales Centrālajā bibliotēkā un tās filiālēs” priekšmeta izpildi atbilstoši Tehniskajai specifikācijai par šādu cenu:

|  |  |
| --- | --- |
| **Pozīcijas nosaukums** | **Cena EUR** **par 1 m2 bez PVN** |
| Linoleja grīdas vaskošana |  |

Apstiprinām, ka cenā ir iekļautas visas izmaksas, kas saistītas ar pakalpojuma sniegšanu, tai skaitā: materiāli, darbaspēks, tehnika, transporta izdevumi, nodokļi un nodevas, izņemot PVN.

Apstiprinām, ka tehniskajā specifikācijā norādītas prasības ir saprotamas, un pilnībā tiks izpildītas, sniedzot pakalpojumu līguma darbības laikā.

Apstiprinām, ka iepirkuma noteikumi ir skaidri un saprotami.

Apliecinām, ka visa sniegtā informācija ir pilnīga un patiesa; Neesam nekādā veidā nav ieinteresēti nevienā citā piedāvājumā, kas iesniegts šajā iepirkumā. Nav tādu apstākļu, kas liegtu piedalīties iepirkumā un izpildīt tehniskajā specifikācijā norādītās prasības.

Pretendenta nosaukums:

Reģistrācijas Nr.:

Juridiskā adrese:

Bankas rekvizīti:

Pretendenta vai tā pilnvarotās personas vārds, uzvārds:

Tālrunis:

E-pasta adrese:

Tīmekļa vietnes adrese (ja ir):

Kontaktpersona līguma slēgšanas jautājumos:

***Datums***

***Pretendenta vai tā pilnvarotās personas paraksts, tā atšifrējums, zīmogs (ja ir)***